ai4bharat/Pralekha huggingface dataset:
புவி அறிவியல் அமைச்சகம்
கடல்களில் கழிவுகள் கலப்பதை தடுப்பதற்கான நடவடிக்கைகள்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய புவி அறிவியல்  மற்றும் அறிவியல் மற்றும் தொழில்நுட்பம்  இணை அமைச்சர் டாக்டர் ஜிதேந்திர சிங் கீழ்காணும் தகவல்களை அளித்தார்.
புவி அறிவியல் அமைச்சகம் அதனுடன் இணைந்துள்ள நிறுவனங்களில் நெகிழி பயன்பாட்டைக் கட்டுப்படுத்தும் நோக்கில் செயல்பட்டு வருகிறது. மேலும், கடலோர ஆராய்ச்சிக்கான தேசிய மையம், கடல் வாழ் வளங்கள் மற்றும் சூழலியல் மையம், கடல் தகவல் சேவைகளுக்கான இந்திய தேசிய மையம் மற்றும் தேசிய கடல் தொழில்நுட்ப நிறுவனம் ஆகியவை கடற்கரையை சுத்தமாக்கும் நடவடிக்கைகளை மேற்கொண்டு வருகின்றன.
மேலும், பிரச்சாரங்கள், விரிவுரைகள் மற்றும் தொடர் வலைதளயரங்குகள் மூலம் பிளாஸ்டிக் கழிவுகளின் மாசுபாடு குறித்து பொதுமக்களுக்கு விழிப்புணர்வை ஏற்படுத்துவதில் அமைச்சகம் ஈடுபட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777175
சுற்றுச்சூழல் மற்றும் வனத்துறை அமைச்சகம்
பிரிக்ஸ் நாடுகள் இடையே சுற்றுசுழல் ஒத்துழைப்பிற்கான புரிந்துணர்வு ஒப்பந்தம்; அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை பிரிக்ஸ் நாடுகள் இடையே சுற்றுச்சுழல் ஒத்துழைப்பிற்கான புரிந்துணர்வு ஒப்பந்தத்திற்கு ஒப்புதல் அளித்துள்ளது. தென்னாப்பிரிக்கா, ஜோகன்னஸ்பர்கில் ஜூலை 2018 – ல் நடைபெற்ற 10வது பிரிக்ஸ் மாநாட்டில் இதற்கான புரிந்துணர்வு கையெழுத்திடப்பட்டது.
இந்தப் புரிந்துணர்வு ஒப்பந்தம், காற்றின் தரம்; நீர்; பல்லுயிர்பெருக்கம்; பருவநிலை மாற்றம்; கழிவு மேலாண்மை; 2030 –ம் ஆண்டுக்கான நீடித்த வளர்ச்சி மற்றும் அதற்கான இலக்குகள் அமலாக்கம்; மற்றும் பங்கேற்பாளர்கள் ஒப்புக்கொண்ட பிற ஒத்துழைப்புகள் ஆகிய துறைகளில் கவனம் செலுத்தும்.
இந்த ஒப்பந்தம், பிரிக்ஸ் நாடுகளுக்கு இடையே சுற்றுசுழல் பாதுகாப்பு மற்றும் இயற்கை வளங்கள் மேலாண்மையை அமைப்பதை உறுதி செய்கிறது.
அதிகரித்து வரும் சுற்றுச்சுழல் பிரச்சனைகள், குறிப்பிட்ட நாடுகளுக்கு மட்டுமின்றி ஒட்டுமொத்த உலகிற்கே பெரிய சவாலாக உள்ளது. இந்த ஒப்பந்தம், பிரிக்ஸ் நாடுகளின் சுற்றுசுழல் தொடர்பான பொறுப்புகளை அங்கீகரிக்கிறது.
சிறந்த சுற்றுச்சுழல் பாதுகாப்பு, பருவநிலை மாற்ற மேலாண்மை, வன விலங்குகள் பாதுகாப்பு ஆகிய துறைகளில் அண்மை தொழில்நுட்பம் மற்றும் சிறந்த கையாளும் முறைகளை இந்த ஒப்பந்தம் கொண்டு வரும் என்று எதிர்பார்க்கப்படுகிறது. அனுபவம், கையாளும் முறைகள், தொழில்நுட்ப விவரங்கள், பாதுகாப்பு ஆகியவை தொடர்பான அனுபவங்களைப் பரிமாறிக்கொள்ளவும் ஒத்துழைப்புடன் திட்டங்களைக் கொண்டு வரவும் இது உதவும்.
தகவல் மற்றும் ஒலிபரப்பு அமைச்சகம்
இந்தியாவின் முதன்மையான ஆவண படவிழா ஞாயிறன்று தொடங்குகிறது
இந்திய சினிமாவின் தேசிய அருங்காட்சியகத்தை உள்ளடக்கிய திரைப்படப் பிரிவு வளாகம், ஆவணப்படம், குறும்படம் மற்றும் அனிமேஷன் படங்களுக்கான 17-வது மும்பை சர்வதேச திரைப்படவிழாவை நடத்த தயாராக உள்ளது. 2 ஆண்டுகளுக்கு ஒரு முறை நடைபெறும் இந்த திரைப்படவிழாவின் துவக்க நிகழ்ச்சி ஒர்லியில் உள்ள நேரு மையத்தில் நடைபெறும். இந்த திரைப்படவிழா உலகம் முழுவதிலும் உள்ள திரைப்பட இயக்குநர்களை வெகுவாக ஈர்த்துள்ளது. 30 நாடுகளிலிருந்து 808 விண்ணப்பங்கள் பதிவாகியுள்ளன. இவற்றில் 102 படங்கள் போட்டிப்பிரிவில் திரையிடப்பட உள்ளன. 35 படங்கள் சர்வதேச அளவிலும், 67 படங்கள் தேசிய அளவிலும் போட்டிகளில் கலந்து கொள்ளும். 18 படங்கள் மும்பை சர்வதேச திரைப்படவிழாவில் பிரிசம் பிரிவில் திரையிடப்படும்.
சிறந்த திரைப்படத்திற்கு ரூ.10 லட்சம் ரொக்கப் பரிசுடன் தங்கச்சங்கு விருது வழங்கப்படும். ஐந்து முதல் ஒரு லட்சம் ரூபாய் வரையிலான பரிசு வெள்ளிச் சங்கு விருதுடன் வழங்கப்படும். சிறந்த ஆவணப் படத்துக்கு ஒரு லட்சம் ரூபாயும், சிறந்த அறிமுக இயக்குநருக்கு தாதா சாஹேப் பால்கே சித்ரநகரி விருதும் வழங்கப்படும்.
ஆவணப் படப்பிரிவில் சிறந்து விளங்கும் இயக்குநருக்கு, சிறப்புமிகு டாக்டர் வி சாந்தாராம் வாழ்நாள் சாதனையாளர் விருது, ரூ.10 லட்சம் ரொக்கப் பரிசு, தங்கச் சங்கு மற்றும் பாராட்டுச் சான்றிதழ் வழங்கப்படும். கடந்த காலத்தில் இந்த விருதுகளை புகழ்பெற்ற இயக்குநர்களான எஸ் கிருஷ்ணசாமி, ஷ்யாம் பெனகல், நரேஷ் பேடி, விஜயா முலே ஆகியோர் பெற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828770
-----
(Visitor Counter : 125
சுற்றுலா அமைச்சகம்
கிராமப்புறங்களில் தொழில் முனைவோர் மற்றும் வேலை வாய்ப்புகளை உருவாக்க சுற்றுலா அமைச்சகம் சிறிய ஹோட்டல்கள் மற்றும் தங்குமிடங்களை ஊக்குவிக்கிறது
சுற்றுலா அமைச்சகம் நாட்டில் சுற்றுலாவை மேம்படுத்தி வருகிறது. மத்திய சுற்றுலா அமைச்சகம் தமது தன்னார்வ திட்டத்தின் மூலம் புதிய ஹோட்டல் திட்டங்களை ஊக்குவிக்கிறது. நாட்டில் உள்ள பாரம்பரிய ஹோட்டல்கள் மற்றும் ஹோம்ஸ்டேக்கள் எனப்படும் தங்குமிடங்களுக்கான ஒப்புதலை தேசிய ஒருங்கிணைந்த விருந்தோம்பல் தொழில்  இணையதளம் மூலம் சுற்றுலா அமைச்சகம் வழங்குகிறது.
கிராமப்புற ஹோம்ஸ்டேக்கள் எனப்படும் தங்குமிடங்களை மேம்படுத்துவதற்கான தேசிய உத்திசார் திட்டத்தையும் சுற்றுலா அமைச்சகம் உருவாக்கியுள்ளது. இந்த திட்டத்தின் முக்கிய நோக்கங்களில் ஒன்று கிராமப்புறங்களில் தொழில்முனைவோர் மற்றும் வேலை வாய்ப்புகளை உருவாக்குவதாகும்.
மேலும், பெண்கள் மற்றும் குழந்தைகள் மேம்பாட்டு அமைச்சகம், அனைத்து மாநில அரசுகள் மற்றும் தொழில்துறையினருடன் கலந்தாலோசித்து இந்தியாவில் கிராமப்புற சுற்றுலா வளர்ச்சிக்கான தேசிய உத்திசார் திட்டத்தை சுற்றுலா அமைச்சகம் உருவாக்கியுள்ளது.
இதன் மூலம் கிராமப்புற சுற்றுலாவில் உள்ள வாய்ப்புகளை பெண்கள் பயன்படுத்திக் கொள்ள முடியும். மேலும் பெண்களின் வளர்ச்சி மற்றும் அதிகாரமளித்தலுக்கான ஒரு துறையாக சுற்றுலா செயல்பட முடியும்.
இந்த தகவலை மத்திய சுற்றுலாத் துறை அமைச்சர் திரு ஜி கிஷன் ரெட்டி இன்று மாநிலங்களவையில் தெரிவித்தார்.
பிரதமர் அலுவலகம்
இமாச்சலப் பிரதேசம் தரம்சாலாவில் ஜன் ஆபார் பேரணியில் பிரதமர் திரு. நரேந்திர மோடி உரையாற்றினார்
இமாச்சலப் பிரதேசம் தரம்சாலாவில் ஜன் ஆபார் பேரணியில் பிரதமர் திரு. நரேந்திர மோடி உரையாற்றினார். மாநில அரசின் ஓராண்டு நிறைவை குறிக்கும் வகையில் இந்தப் பேரணி நடைபெற்றது.
மேடைக்கு வரும்முன் பிரதமர் அரசுத் திட்டங்கள் தொடர்பான கண்காட்சியை பார்வையிட்டார். பல்வேறு நலத்திட்ட பயனாளிகளுடன் அவர் கலந்துரையாடினார்.
பின்னர் பொதுக் கூட்டம் ஒன்றில் பேசிய அவர், இமாச்சலப் பிரதேசம் ஆன்மீக பூமி என்றும், வீர பூமி என்றும் புகழாரம் சூட்டினார்.
இந்த மாநிலத்துடன் முன்னாள் பிரதமர் திரு. அடல் பிஹாரி வாஜ்பேயிக்கு தனிப்பட்ட அன்பு உண்டு என்று பிரதமர் குறிப்பிட்டார். மக்களை சென்றடைவதில் குறிப்பாக கிராமப்புற மக்களை சென்றடைவதில் கடந்த ஓராண்டில் மாநில அரசு செய்த சாதனைகளை பிரதமர் பாராட்டினார்.
இமாச்சல மாநில அரசு அடுத்த தலைமுறை உள்கட்டமைப்பில் கவனம் செலுத்தி வருவதாக பிரதமர் கூறினார். நெடுஞ்சாலைகள், ரெயில்வேக்கள், மின்சாரம், சூரிய சக்தி பெட்ரோலியம் உள்ளிட்ட பல்வேறு துறைகளின் திட்டப் பணிகள் இமாச்சலப் பிரதேசத்தில் நடைபெற்று வருவதாக அவர் கூறினார்.
மாநிலத்தின் சுற்றுலா வாய்ப்புகள் பற்றி பிரதமர் விரிவாக எடுத்துரைத்தார். இந்தியாவுக்கு வருகை தரும் வெளிநாட்டு பயணிகளின் எண்ணிக்கை 2013-ல் 70 லட்சமாக இருந்தது 2017-ல் ஒரு கோடியாக உயர்ந்தது என்று பிரதமர் தெரிவித்தார். அதே போல 2013-ல் இந்தியாவில் இருந்த அங்கீகாரம் பெற்ற ஹோட்டல்கள் எண்ணிக்கை 1200-லிருந்து தற்போது 1800 ஆக உயர்ந்துள்ளது என்றும் அவர் கூறினார்.
கடந்த 40 ஆண்டுகளாக நமது முன்னாள் படை வீரர்கள் ஒரு பதவிக்கு ஒரு ஓய்வூதியம் என்ற கோரிக்கையை விடுத்து வந்தனர் என்பதை பிரதமர் நினைவு கூர்ந்தார். தமது அரசு பதவியேற்றவுடன் இந்த பிரச்சனையின் முழு அம்சங்களையும், அதற்கு தேவையான ஆதாரங்களையும் புரிந்து கொண்டது என்றும் அதனையடுத்து இந்தக் கோரிக்கை ஏற்றுக் கொள்ளப்பட்டு, நமது முன்னாள் படை வீரர்கள் நலன் கருதி அமல்படுத்தப்பட்டது என்றும் அவர் கூறினார்.
தூய்மை குறித்து இமாச்சலப் பிரதேச மக்களின் உறுதிப்பாட்டை பிரதமர் பாராட்டினார். தூய்மையை ஒரு பண்பாடாகவே அவர்கள் ஏற்றுக்கொண்டுள்ளனர் என்றார். இந்த நிலைமை மாநிலத்தின் சுற்றுலா துறைக்கு ஊக்கமளிப்பதாக உள்ளது என்று பிரதமர் தெரிவித்தார்.
ஊழலை ஒழிக்க மத்திய அரசு எவ்விதம் செயல்பட்டது என்பதை பிரதமர் விளக்கினார். அரசுப் பயன்களை நேரடியாக பயனாளிகள் வங்கிக் கணக்குகளில் செலுத்துவது ஊழலுக்கு முற்றுப்புள்ளி வைத்துள்ளது என்றும், இதனையடுத்து சுமார் ரூ.90,000 கோடி மிச்சப்படுத்தப்பட்டுள்ளது என்றும் பிரதமர் கூறினார்.
பெருநிறுவனங்கள் விவகாரங்கள் அமைச்சகம்
தேசிய நிதி தகவல் அளித்தல் ஆணைய செயல்பாடு குறித்த ஆலோசனை அறிக்கை மீது பொதுமக்களிடம் இருந்து ஆலோசனைகள் வரவேற்கப்படுகின்றன
பல்வேறு முக்கிய பங்குதாரர்களிடம் இருந்து கருத்து செறிவுடன் கூடிய உள்ளீடுகளை வழங்குவதற்காக தொழில்நுட்ப ஆலோசனை குழு ஒன்றை தேசிய நிதி தகவல் அளித்தல் ஆணையம் நிறுவியுள்ளது.
பங்குதாரர்களுடனான தேசிய நிதி தகவல் அளித்தல் ஆணையத்தின் செயல்பாடுகளை ஆய்வு செய்வதற்கான ஆலோசனை நடவடிக்கையை மேற்கொண்ட தொழில்நுட்ப ஆலோசனை குழு, அவற்றை மேம்படுத்துவதற்கன வழிகளை பரிந்துரைக்கும் அறிக்கையை 2021 மார்ச் மாதம் சமர்ப்பித்தது.
அறிவுரை/ஆலோசனைகள் குழுக்களை உருவாக்குவது, ஆராய்ச்சி திட்டங்களை நிறுவுவது, தேசிய நிதி தகவல் அளித்தல் ஆணையத்தின் ஆய்வு கொள்கையை வெளியிடுவது மற்றும் தேசிய நிதி தகவல் அளித்தல் ஆணையத்தின் ஒழுங்குமுறை திறனை கட்டமைப்பது ஆகியவை முக்கிய பரிந்துரைகள் ஆகும்.
தொழில்நுட்ப ஆலோசனை குழுவின் மதிப்பு மிகுந்த பங்களிப்பை அங்கீகரித்துள்ள தேசிய நிதி தகவல் அளித்தல் ஆணையம், இது குறித்த ஆலோசனை அறிக்கையை வெளியிட்டுள்ளது. https://www.nfra.gov.in/consultation_papers எனும் இணைப்பில் இது கிடைக்கும்.
இது குறித்து பொதுமக்கள் மற்றும் பங்குதாரர்களின் கருத்துகள் மற்றும் ஆலோசனைகள் வரவேற்கப்படுகின்றன. இதற்கான கடைசி தேதி 2021 ஜூலை 10 ஆகும். comments-tac.paper @nfra.gov.in எனும் மின்னஞ்சல் முகவரிக்கு கருத்துகளை அனுப்பலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725395
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய கார் மதிப்பீட்டுத் திட்டமான பாரத் என்சிஏபி என்ற திட்டத்தை மத்திய அமைச்சர் திரு நிதின் கட்கரி அறிமுகம் செய்து வைத்தார்- 2023 அக்டோபர் 1 ஆம் தேதி முதல் இது நடைமுறைக்கு வரவுள்ளது
நாட்டில் 3.5 டன் எடை வரையிலான வாகனங்களுக்கான பாதுகாப்பு தரத்தை மேம்படுத்தி, அதன் மூலம் சாலைப் பாதுகாப்பை மேம்படுத்துவதை நோக்கமாகக் கொண்ட பாரத் என்சிஏபி என்ற புதிய கார் மதிப்பீட்டு திட்டத்தை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று  புதுதில்லியில் அறிமுகம் செய்து தொடங்கி வைத்தார்.
நிகழ்ச்சியில் உரையாற்றிய அவர், பாதுகாப்பான கார்களை வாங்குவதற்கு ஏற்ற வகையில், தேர்வு நடைமுறைகளை எளிதாக்கும் வகையில் நுகர்வோருக்கு உதவுவதில் இது ஒரு மைல்கல் நடவடிக்கை என்று கூறினார்.
பாரத் என்சிஏபி, இந்தியாவில் வாகனங்களின் பாதுகாப்பு மற்றும் தரத்தை பெரிதும் மேம்படுத்தும் எனவும் பாதுகாப்பான வாகனங்களைத் தயாரிக்க அசல் உபகரண உற்பத்தி  நிறுவனங்களிடையே ஆரோக்கியமான போட்டியை ஊக்குவிக்கும் என்றும் திரு கட்கரி கூறினார்..
இந்தத் திட்டம் 3.5 டன் எடைக்கும் குறைவான எம்-1 வகையைச் சேர்ந்த அங்கீகரிக்கப்பட்ட மோட்டார் வாகனங்களுக்கு இத்திட்டம் பொருந்தும். இது ஒரு தன்னார்வத் திட்டமாகும். இதில் ஒரு குறிப்பிட்ட மாதிரியின் அடிப்படை வகைகள் சோதிக்கப்படும்.
இந்தத் திட்டம் 2023 அக்டோபர் 1 முதல் தொடங்கும். நுகர்வோர் மத்தியில் விழிப்புணர்வை அதிகரித்து வாகனப் பாதுகாப்பு அமைப்பில் முன்னேற்றத்தை உருவாக்குவதை இத்திட்டம் நோக்கமாகக் கொண்டுள்ளது. என்சிஏபி உலகளாவிய பாதுகாப்பு தரத்தில் வாகனங்களைத் தயாரிப்பதற்கான வாய்ப்பை அசல் உபகரண உற்பத்தி நிறுவனங்களுக்கு  வழங்குகிறது. மத்திய சாலைப் போக்குவரத்து நிறுவனம்  இந்தத் திட்டத்தை செயல்படுத்துகிறது. இத்துறையைச் சார்ந்த பல்வேறு தரப்பினரின் ஆலோசனைகளின் அடிப்படையில் இத்திட்டம் உருவாக்கப்பட்டுள்ளது.
----------
AD/ANU/PLM/RS/KPG
(Visitor Counter : 88
பொருளாதார விவகாரங்களுக்கான மத்திய அமைச்சரவைக் குழு
மாநிலங்களுக்கு நல்வாழ்வுத் திட்டங்களுக்கு பயன்படுத்த வசதியாக மானிய விலைப் பருப்பு வகைகளின் ஒதுக்கீட்டுக்கு மத்திய அமைச்சரவை ஒப்புதல்
விலை ஆதரவு திட்டங்களின்கீழ் கொள்முதல் செய்யப்பட்டு இருப்பு வைக்கப்பட்டுள்ள பயறு வகைகளை பல்வேறு நலத்திட்டங்களுக்காக பயன்படுத்துவதற்கு ஏற்ப அவற்றை மாநிலங்கள் மற்றும் யூனியன் பிரதேசங்களுக்கு ஒதுக்கீடு செய்ய, பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக்குழுக் கூட்டத்தில் ஒப்புதல் வழங்கப்பட்டது.
தாக்கம்
பொதுவிநியோகத்திட்டம், மதிய உணவுத்திட்டம் உள்ளிட்ட பல்வேறு நலத்திட்டங்களில் பருப்பு வகைகளை மாநிலங்கள் மற்றும் யூனியன் பிரதேசங்கள் பயன்படுத்த இந்தத் திட்டம் உதவும். மேலும், எதிர்வரும் காரீஃப் பருவத்தில் கொள்முதல் செய்யப்படும் உணவுப்பொருட்களை இருப்பு வைக்க உணவுக் கிடங்குகள் கிடைக்க இதன் மூலம் வகை ஏற்படும்.
விவரங்கள்
ஒப்புதல் வழங்கப்பட்ட இந்தத் திட்டத்தின் கீழ், மாநிலங்கள், யூனியன் பிரதேசங்களுக்கு 34.88 லட்சம் மெட்ரிக் டன் துவரம் பருப்பு, கொண்டைக் கடலை, மசூர் பருப்பு, பாசிப்பருப்பு, உளுந்து ஆகியவற்றை மொத்த விலைச் சந்தையில் விற்கப்படும் விலையில் கிலோவுக்கு ரூ.15 என்ற தள்ளுபடியில், முதலில் வருபவர்களுக்கு முதலில் வழங்குதல் என்ற அடிப்படையில் வழங்கப்படும். மாநிலங்கள், யூனியன் பிரதேச அரசுகள் இந்த பருப்பு வகைகளை மதிய உணவுத்திட்டம், பொது விநியோகத்திட்டம், ஒருங்கிணைந்த குழந்தை மேம்பாட்டுத் திட்டங்கள் உள்ளிட்ட பல்வேறு திட்டங்களுக்கு பயன்படுத்திக் கொள்ளலாம். 12 மாத கால கட்டத்தில் ஒரு முறை இருப்பு இருக்கும் வரை, இந்த பருப்பு வகைகள் வழங்கப்படும். இந்தத் திட்டத்தைச் செயல்படுத்த மத்திய அரசு ரூ.5,237 கோடியை செலவிடும்.
பின்னணி
கடந்த இரண்டாண்டுகளில் முன் எப்போதும் இல்லாத அளவுக்கு நாட்டில் அதிக அளவு பருப்பு வகை உற்பத்தி செய்யப்பட்டுள்ளது. 2017 காரீஃப், 2018 ரபி பருவங்களில், மத்திய அரசு விலை ஆதரவு திட்டத்தின்கீழ் சாதனை அளவாக பருப்பு வகைகளை கொள்முதல் செய்துள்ளது. விலை ஆதரவு திட்டத்தின்கீழ் 45.43 லட்சம் மெட்ரிக் டன் பருப்பு வகைகள் கொள்முதல் செய்யப்பட்டன. வரும் காரீஃப் பருவத்தில் பருப்பு வகை உற்பத்தி நன்றாக இருக்கும் என எதிர்பார்க்கப்படுகிறது. உற்பத்தி உயர்வும், குறைந்தபட்ச ஆதரவு விலை அதிகரிப்பும், விலை ஆதரவு திட்டத்தின் கீழ் கூடுதல் கொள்முதலை மேற்கொள்ள வேண்டிய அவசியம் ஏற்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர்களின் “வாழ்க்கையை எளிதாக்குதலை” மேம்படுத்த, ஒருங்கிணைந்த ஓய்வூதியதாரர்கள் இணையதளம் ஒன்றை உருவாக்க வங்கிகளுடன் இணைந்து கூட்டு நடவடிக்கை
மத்திய ஓய்வூதியம் & ஓய்வூதியதாரர் நலத்துறை சார்பில், இரண்டு நாள் வங்கியாளர் விழிப்புணர்வு நிகழ்ச்சி உதய்பூரில் 20 & 21 ஜூன் 2022ல் நடைபெற்றது. வடமாநிலங்களில் உள்ள பாரத ஸ்டேட் வங்கி கிளைகளில் ஓய்வூதியதாரர் பிரச்சனைகளை கையாளும் அதிகாரிகள் இதில் கலந்து கொண்டனர்.
மத்திய அரசு ஓய்வூதியதாரர்களுக்கான ஓய்வூதிய பட்டுவாடா குறித்த கொள்கை சீர்திருத்தங்கள் மற்றும் டிஜிட்டல் மயமாக்கல் குறித்து, மத்திய ஓய்வூதியம் & ஓய்வூதியதாரர் நலத்துறை அதிகாரிகள், பாரத ஸ்டேட் வங்கி அதிகாரிகளுக்கு விளக்கி கூறினர். ஓய்வூதியதாரர் தொடர்பான வருமானவரி மற்றும் வாழ்நாள் சான்றிதழை டிஜிட்டல் முறையில் வழங்குவது குறித்த சிறப்பு அமர்வுகளும் நடைபெற்றது. ஓய்வூதியதாரர்களின் குறைகளுக்கு தீர்வு காண்பது குறித்து மத்திய சம்பள கணக்கு அலுவலகத்தின் தலைமை கட்டுப்பாட்டு அதிகாரி , வங்கி அதிகாரிகள் மேற்கொள்ள வேண்டிய நடவடிக்கைகளுக்கான காரணங்களை பகிர்ந்து கொண்டனர்.
இந்த நிகழ்ச்சியின் போது மத்திய ஓய்வூதியம் & ஓய்வூதியதாரர் நலத்துறை மற்றும் பாரத ஸ்டேட் வங்கியின் தற்போதைய இணையதளங்களை ஒருங்கிணைத்து, ஓய்வூதியதாரர்களுக்கு தடையற்ற சேவை வழங்கும் விதமாக, ஒருங்கிணைந்த இணையதளம் ஒன்றை உருவாக்க உடனடி முயற்சிகள் மேற்கொள்ள முடிவு செய்யப்பட்டது. டிஜிட்டல் வாழ்நாள் சான்றிதழ் வழங்குவதற்கு, முக அங்கீகார தொழில்நுட்பத்தை வங்கிகள் பயன்படுத்துவது குறித்து விரைவாக விளம்பரம் செய்வது எனவும் தீர்மானிக்கப்பட்டது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1835798
பாதுகாப்பு அமைச்சகம்
மத்திய அமைச்சர் திரு.ராஜ்நாத் சிங், இந்திய விமானப் படையின் ரேடார் நிலையத்தை பார்வையிட்டார்
மத்திய பாதுகாப்புத்துறை அமைச்சர் திரு.ராஜ்நாத் சிங், இன்று, இந்திய விமானப் படையின் ரேடார் நிலையத்துக்கு சென்றார். அங்கு ஒருங்கிணைந்த ஏர் கமாண்ட் மற்றும் கட்டுப்பாட்டு அமைப்பின் செயல்பாடுகளை பார்வையிட்டார். இந்த அமைப்பு, இந்திய விமானப் படையின் முதுகெலும்பாகவும், செயல்பாட்டுக் கருவியாகவும் உள்ளது.
இந்த பயணத்தின்போது, நாடு முழுவதும் பல்வேறு இடங்களில் நடத்தப்பட்ட ராணுவ ஒருங்கிணைப்பு நடவடிக்கைள் குறித்து விளக்கமளிக்கப்பட்டது. இதில், போர் விமானங்களின் ஒருங்கிணைந்த செயல்பாடுகள், போக்குவரத்து மற்றும் ரிமோட் மூலம் இயக்கப்படும் போர் விமானம் ஆகியவை அடங்கும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855242
எஃகுத்துறை அமைச்சகம்
எஃகு பொதுத்துறை நிறுவனங்களின் மூலதனச் செலவு மற்றும் கொள்கை இலக்குகளை அடைவதற்கான திட்டங்களை மத்திய எஃகு அமைச்சர் ஆய்வு செய்தார்
2021-22 நிதியாண்டில் எஃகு பொதுத்துறை நிறுவனங்களால் மேற்கொள்ளப்பட்ட மூலதனச் செலவினங்களை  ஆய்வு செய்யவும், நடப்பு ஆண்டிற்கான கேபெக்ஸ் இலக்குகளை அடைவதற்கான திட்டங்களை மதிப்பிடுவதற்கான கூட்டம் மத்திய எஃகு அமைச்சர் திரு ராம் சந்திர பிரசாத் சிங் தலைமையில் இன்று நடைபெற்றது.
செயில், என்எம்டிசி, ஆர்ஐஎன்எல், கேஐஓசிஎல், எம்ஓஐஎல் மற்றும் மேகான் ஆகிய மத்திய எஃகு பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்கள், எஃகு அமைச்சகத்தின் மூத்த அதிகாரிகள் கூட்டத்தில் கலந்து கொண்டனர்.
எஃகு உற்பத்தி திறனை மேம்படுத்துவதற்கும், பழைய ஆலை உபகரணங்களை நவீனமயமாக்குவதற்கும், எதிர்காலத்திற்கான சுற்றுச்சூழல் திறன்மிக்க தொழில்நுட்பங்களை பயன்படுத்துவதற்கும் சரியான நேரத்தில் மூலதனச் செலவினங்களின் முக்கியத்துவத்தை எஃகு அமைச்சர் வலியுறுத்தினார்.
இத்தகைய செலவுகள் இந்தியப் பொருளாதாரத்துக்கும் ஊக்கம் தருகிறது. 2021-22 நிதியாண்டில் மத்திய எஃகு பொதுத்துறை நிறுவனங்களின் கேபெக்ஸ் செலவு ரூ 10,038 கோடி ஆகும். 2020-21 நிதியாண்டில் ரூ 7266.70 கோடியை விட 38% இது அதிகமாகும்.
2022-23 நிதியாண்டுக்கான கேபெக்ஸ் இலக்கு மத்திய எஃகு பொதுத்துறை நிறுவனங்களைப் பொறுத்தமட்டில் ரூ 1,3156.46 கோடி ஆகும். மாதாந்திர கேபெக்ஸ் திட்டங்களைக் கடைப்பிடிக்கவும், காலக்கெடுவைச் செயல்படுத்துதல் மற்றும் வருடாந்திர இலக்கை சரியான நேரத்தில் வெற்றிகரமாக அடைவதை உறுதி செய்வதற்கான நடவடிக்கைகளை உன்னிப்பாகக் கண்காணிக்கவும் நிறுவனங்களை மத்திய எஃகு அமைச்சர் அறிவுறுத்தினார்.
2022-23 நிதியாண்டிற்கான கேபெக்ஸ் இலக்குகள் அடையப்படும் என்று மத்திய எஃகு பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்கள் கூட்டத்தின் போது உறுதியளித்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818054
பிரதமர் அலுவலகம்
ஜம்மு-காஷ்மீர் மக்கள் மீது அரசு வைத்துள்ள நம்பிக்கையின் அடிப்படையிலேயே, 370-வது பிரிவு ரத்து செய்யப்பட்டது
மக்களவையில் குடியரசுத் தலைவரின் உரைக்கு நன்றி தெரிவிக்கும் தீர்மானம் மீதான விவாதத்திற்கு பிரதமர் பதிலுரை
அரசியல் சட்டப் பிரிவு 370 ரத்து செய்யப்பட்டதன் மூலம், ஜம்மு-காஷ்மீர் நாட்டின் பிற பகுதிகளுடன் முழுமையாக இணைக்கப்பட்டுள்ளது என பிரதமர் தெரிவித்துள்ளார்.
மக்களவையில் குடியரசுத் தலைவரின் உரைக்கு நன்றி தெரிவிக்கும் தீர்மானம் மீதான விவாதத்திற்கு திரு.நரேந்திர மோடி இன்று  பதிலளித்தார்.
ஜம்மு-காஷ்மீர் இந்தியாவின் மணிமகுடம் என்று குறிப்பிட்ட பிரதமர், ஜம்மு-காஷ்மீரின் உண்மையான அடையாளமே, அனைத்து நம்பிக்கைகள் மற்றும் அதன் சூஃபி பாரம்பரியத்தை நோக்கிய சமத்துவ அணுகுமுறைதான் என்றும் தெரிவித்தார்.
துப்பாக்கிகள். வெடிகுண்டுகள் வன்முறை மற்றும் பிரிவினைவாதம் மிகுந்த பகுதி என்று சித்தரித்து, அந்தப் பகுதியை பின்னுக்கு தள்ளிவிடக் கூடாது என்றும் பிரதமர் தெரிவித்தார்.
19 ஜனவரி 1990 அன்று, ஏராளமான மக்கள் அவர்களது அடையாளத்தை இழந்து, ஜம்மு-காஷ்மீரிலிருந்து வெளியேற்றப்பட்டதையும் பிரதமர் சுட்டிக்காட்டினார்.
பிரதமர் தமது நீண்ட பதிலுரையில், அப்பகுதியில் நிலவும் நிலைமை குறித்து விரிவாக எடுத்துரைத்ததுடன், ஜம்மு-காஷ்மீர் மக்களின் மீது வைத்துள்ள நம்பிக்கை காரணமாகவே அரசியல் சட்டப் பிரிவு 370 ரத்து செய்யப்பட்டதாகவும், அப்பகுதியில் தற்போது வளர்ச்சிப் பணிகள் அதிவேகமாக நடைபெற்று வருவதாகவும் தெரிவித்தார்.
அப்பகுதியில் விதிக்கப்பட்ட கட்டுப்பாடுகள் தளர்த்தப்பட்டு வருவதாக குறிப்பிட்ட பிரதமர், மத்திய அமைச்சர்களும் அந்த யூனியன் பிரதேசத்தின் பல்வேறு பகுதிகளுக்கும் சென்று மக்களின் கருத்துக்களை நேரடியாக கேட்டறிந்திருப்பதாகவும், இந்தக் கருத்துக்களின் அடிப்படையில் அரசு நிச்சயம் நடவடிக்கை எடுக்கும் என்றும் தெரிவித்தார்.
ஜம்மு-காஷ்மீர் மக்களின் நலனுக்காகவும், அப்பகுதியின் ஒட்டு மொத்த வளர்ச்சிக்காக பாடுபடவும் தமது அரசு உறுதிபூண்டுள்ளதாகவும் பிரதமர் கூறினார்.
லடாக் பிராந்தியம் கார்பன் வெளியேற்றம் இல்லாத யூனியன் பிரதேசமாக உருவாக்கப்படும் என்றும் பிரதமர் தெரிவித்தார்.
|
|
@PMOIndia காஷ்மீரை நில மோசடிக்கான பகுதியாக மட்டும் வைத்திருந்தவர்கள் யார்?
காஷ்மீரின் அடையாளத்தை வெடிகுண்டுகள் மற்றும் துப்பாக்கிகளாக மட்டும் வைத்திருந்தது யார்?
ஜனவரி மாத இருண்ட இரவை யாராலும் மறக்க முடியுமா?
ஆனால் உண்மையில், காஷ்மீரின் அடையாளம் நல்லிணக்கத்தோடு நெருங்கிய தொடர்பு கொண்டது: பிரதமர் @narendramodi
@PMOIndia
அரசியல் சட்டம் மீதான மரியாதை பற்றி பேசுபவர்கள், ஜம்மு-காஷ்மீரில் ஒரு போதும் அதனை செயல்படுத்தியதில்லை: பிரதமர் @narendramodi
நிதி அமைச்சகம்
லூதியானாவில் உள்ள இரண்டு பெரிய ரியல் எஸ்டேட் நிறுவனங்களில் வருமான வரித்துறை சோதனை
லூதியானாவில் உள்ள இரண்டு பெரிய ரியல் எஸ்டேட் நிறுவனங்களில் 2021 நவம்பர் 16 அன்று தேடுதல் மற்றும் பறிமுதல் நடவடிக்கைகளை வருமான வரித் துறை தொடங்கியது. லூதியானாவில் உள்ள 40 இடங்களில் தேடுதல் நடவடிக்கை மேற்கொள்ளப்பட்டது.
இரு குழுமங்களில் நடைபெற்ற தேடல் மற்றும் பறிமுதல் நடவடிக்கைகளின் போது, கணக்கில் வராத பணத்தின் மூலம் சொத்து விற்பனை நடந்திருப்பது தெரியவந்துள்ளது. இது குறித்த ஆவணங்கள் கண்டறியப்பட்டு பறிமுதல் செய்யப்பட்டுள்ளன.
முக்கிய நபர் ஒருவரின் வீட்டை கட்டுவதற்கு கணக்கில் வராத பணம் செலவு செய்யப்பட்டுள்ளதும் விசாரணையில் தெரியவந்துள்ளது. கணக்கில் வராத சுமார் ரூ 2 கோடி பணம், அந்நியச் செலாவணி, சுமார் ரூ. 2.30 கோடி மதிப்புள்ள நகைகள் இந்த சோதனை நடவடிக்கையில் பறிமுதல் செய்யப்பட்டுள்ளன. மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1775545
நிதி அமைச்சகம்
அனைவரையும் உள்ளடக்கிய நிதிச்சேவைக்கான நான்காவது ஜி 20 உலகளாவிய கூட்டாண்மைக் கூட்டம் 2023 செப்டம்பர் 14 - 16 தேதிகளில் மும்பையில் நடைபெறவுள்ளது
அனைவரையும் உள்ளடக்கிய நிதிச்சேவைக்கான நான்காவது ஜி 20 உலகளாவிய கூட்டாண்மை  கூட்டம் 2023 செப்டம்பர் 14 முதல் 16 வரை மும்பையில் நடைபெறவுள்ளது. இந்தக் கூட்டத்தில் ஜி 20 உறுப்பு நாடுகள், சிறப்பு அழைப்பாளர் நாடுகள் மற்றும் சர்வதேச அமைப்புகளைச் சேர்ந்த 50 க்கும் மேற்பட்ட பிரதிநிதிகள் பங்கேற்கின்றனர்.இந்தக் கூட்டத்தில் அனைவரையும் உள்ளடக்கிய டிஜிட்டல் நிதிச்சேவை மற்றும் சிறு மற்றும் நடுத்தர நிறுவன நிதி ஆகிய துறைகளில் ஜி 20 இந்தியா தலைமையின் கீழ் தற்போதைய பணிகள் குறித்து விவாதிக்கப்படும்.
கூட்டத்திற்கு முன்னதாக, எம்.எஸ்.எம்.இ.க்களை உற்சாகப்படுத்துவதற்கான டிஜிட்டல் பொது உள்கட்டமைப்பு குறித்த கருத்தரங்கம் செப்டம்பர் 14, 2023 அன்று நடைபெறும். "டிஜிட்டல் பொது உள்கட்டமைப்பு மூலம் உயர் பொருளாதார வளர்ச்சிக்கு எம்.எஸ்.எம்.இ.க்களை உற்சாகப்படுத்துதல்" மற்றும் "கடன் உத்தரவாதங்கள் மற்றும் எஸ்.எம்.இ சூழல் அமைப்புகள்" ஆகிய இரண்டு முக்கிய கருப்பொருள்கள் குறித்து உலகளாவிய வல்லுநர்களிடையே குழு விவாதங்கள் நடைபெறும். .
அடுத்த இரண்டு நாட்களில், ஜி.பி.எஃப்.ஐ உறுப்பினர்கள் டிஜிட்டல் நிதி சேர்க்கைக்கான ஜி 20 ஜி.பி.எஃப்.ஐ உயர் மட்ட கொள்கைகளை செயல்படுத்துவது, தேசிய பணம் அனுப்பும் திட்டங்களை புதுப்பித்தல் மற்றும் எஸ்.எம்.இ சிறந்த நடைமுறைகள் மற்றும் எஸ்.எம்.இ நிதியளிப்பில் பொதுவான தடைகளை சமாளிக்க புதுமையான கருவிகள் குறித்து விவாதிப்பார்கள்.
ஜிபிஎஃப்ஐ கூட்டத்தின் ஒரு பகுதியாக செப்டம்பர் 16, 2023 அன்று "டிஜிட்டல் பொது உள்கட்டமைப்பு மூலம் நிதி உள்ளடக்கத்தை மேம்படுத்துதல்: டிஜிட்டல் மற்றும் நிதி எழுத்தறிவு மற்றும் நுகர்வோர் பாதுகாப்பு மூலம் நுகர்வோருக்கு அதிகாரமளித்தல்" என்ற கருத்தரங்கம் நடைபெறும்.
4வதுஜிபிஎஃப்ஐ டபிள்யூஜி கூட்டத்தில் கலந்து கொள்ளும் பிரதிநிதிகள் மும்பையில் உள்ள கன்ஹேரி குகைகளையும் பார்வையிடுவார்கள்.
உள்துறை அமைச்சகம்
யுனியன் பிரதேச அலுவலர்களுக்கு சுயநிதி வீட்டுவசதித் திட்டத்தின் கீழ் ஒதுக்கீடு பெற்ற 3930 பேருக்கு அடுக்குமாடி வீடுகள் கட்டுவதற்காக சண்டிகார் வீட்டுவசதி வாரியத்துக்கு நிலம் ஒதுக்குவதற்கான முன்மொழிவுக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், யுனியன் பிரதேச  அலுவலர்களுக்கு சுயநிதி வீட்டுவசதித் திட்டத்தின் கீழ் ஒதுக்கீடு பெற்ற 3930 பேருக்கு அடுக்குமாடி வீடுகள் கட்டுவதற்காக சண்டிகார் வீட்டுவசதி வாரியத்துக்கு நிலம் ஒதுக்குவதற்கான முன்மொழிவுக்கு ஒப்புதல் அளிக்கப்பட்டது.
அம்சங்கள் வாரியான விவரங்கள்:
சண்டிகார் நிர்வாகத்தில் உள்ள அலுவலர்களுக்கு ``சுயநிதி வீட்டுவசதித் திட்டம் - 2008'' என்ற பெயரில் ஒரு திட்டத்துக்கு சண்டிகார் நிர்வாகம் ஒப்புதல் அளித்திருந்தது. அதன்படி யுடி அலுவலர்களுக்கு 3930 அடுக்குமாடி வீடுகள் கட்டுவதற்கு 73.3 ஏக்கர் நிலம் தேர்வு செய்யப்பட்டிருந்தது. அதில் 11.8 ஏக்கர் நிலம் ஏற்கெனவே சண்டிகார் வீட்டுவசதி வாரியத்தின் வசம் இருந்தது. இப்போதைய முன்மொழிவில் அரசுக்குச் சொந்தமான 61.5 ஏக்கர் நிலம் சண்டிகார் வீட்டுவசதி வாரியத்துக்கு ஒதுக்கப்படும்.
மேலே குறிப்பிடப்பட்ட திட்டத்தைச் செயல்படுத்துவதற்கான நிறுவனமாக சண்டிகார் வீட்டுவசதி வாரியம் நியமிக்கப் பட்டுள்ளது. அதன்படி சண்டிகார் நிர்வாகத்தில் உள்ள அலுவலர்களுக்கு 99 ஆண்டுகளுக்கு குத்தகை உரிமை அடிப்படையில் ``சுயநிதி வீட்டுவசதித் திட்டம்'' என்ற தலைப்பில் 2008 ஆம் ஆண்டில் சண்டிகார் வீட்டுவசதி வாரியம் விளம்பரம் செய்திருந்தது.
முக்கியமான தாக்கம்:
இப்போதைய முன்மொழிவு சண்டிகார் நிர்வாகத்தில் உள்ள அலுவலர்களுக்கு அடுக்குமாடி வீடுகள் கட்டுவதற்கானது என்பதால், இந்தத் திட்டத்தால் உள்ளூர் அளவில் தொழிலாளர்களுக்கும் , சில பொறியாளர்களுக்கும் நேரடியாக அல்லது மறைமுகமாக வேலைவாய்ப்புகள் கிடைக்கும். திட்ட காலம் வரையில் அரசுக்கு சுமை இல்லாமல் இவர்களுக்கு வேலைவாய்ப்பு கிடைக்கும்.
பின்னணி
சண்டிகார் நிர்வாகத்தில் அல்லது அதன் வாரியம்/ கார்ப்பரேஷனில் மற்றும் பஞ்சாப் மற்றும் ஹரியானா நீதிமன்றத்தில் வேலைபார்க்கும், அல்லது சண்டிகார் நிர்வாகத்துக்குள் அயல்பணி அடிப்படையில் வேலை பார்க்கும் அலுவலர்களில் வெவ்வேறு பிரிவினரிடம் இருந்து வந்த கோரிக்கைகளைக் கருத்தில் கொண்டு, ``சுயநிதி வீட்டுவசதித் திட்டம் -2008'' என்ற தலைப்பில் ஒரு திட்டத்தை சண்டிகார் வீட்டுவசதி வாரியம் 2008 ஆம் ஆண்டில் தொடங்கியது. அனைத்துப் பிரிவுகளிலும் தகுதியுடைய UT அலுவலர்களின் தேவைகளைப் பூர்த்தி செய்யும் வகையில் இந்தத் திட்டம் தொடங்கப்பட்டது. வெளிப்படையான நடைமுறைகளைப் பின்பற்றி, இதற்கான குலுகல் 04.11.2010ல் நடத்தப்பட்டது. அதில் 7811 விண்ணப்பதாரர்களில் தகுதியுடைய விண்ணப்பதாரர்கள் 3930 பேர் தேர்வு செய்யப்பட்டனர்.